Eirik Moen

Eirik Ola Hektoen Moen (født 7. mai 1953 i Risør) er en norsk organisasjonsmann og politiker (H).

Han fullførte gymnaset i Arendal i 1971 og begynte som journalist i Høyres Pressebyrå i 1973. Han var medlem av Unge Høyres sentralstyre 1973–1977 og redaktør i Unge Høyres medlemsblad. Da han var i førstegangstjenesten, var han også journalist i Mannskapsavisa og medlem av Landsutvalget for tillitsmenn i Forsvaret.

Moen var ansatt som sekretær for kommunalråd Hans Svelland i Oslo kommune 1976–1978 og gruppesekretær og senere sekretariatsleder for Høyres stortingsgruppe 1978–1987, unntatt tiden som statssekretær for statsrådene Astrid Gjertsen og Astrid Nøklebye Heiberg i Forbruker- og administrasjonsdepartementet i Kåre Willochs regjering 1985–1986.

Moen var innvalgt i Oslo bystyre 1980–1999, Oslos byråd for teknisk og miljø i 1988 og Oslos byråd for helse 1988–1992 under byrådslederne Hans Svelland og Michael Tetzschner.

Moen var generalsekretær i Høyre 1995–2001, statssekretær ved Statsministerens kontor i Kjell Magne Bondeviks andre regjering 2001–2005 og generalsekretær i Den internasjonale demokratiske union (IDU) 2005–2016.

 Referanser 

 Eksterne lenker 



Kategori:Statssekretærer fra Høyre
Kategori:Statssekretærer i Regjeringen Willoch
Kategori:Byråder i Oslo
Kategori:Høyres ledelse
Kategori:Høyre-politikere i Oslo
Kategori:Tillitsvalgte i Unge Høyre
Kategori:Personer fra Risør kommune